Die Peter-jasie Patriot - Nommer 81
Kersfees is nou net om die draai, dis eintlik bietjie laat, maar in die brief het ek 'n paar Kerskoek resepte. so gaan kyk by die resepte hieronder en spring aan die bak!
Amper die einde van die jaar, die maande het darem omgevlieg! Is daar van julle wat in die Alberton omgewing woon? Al lus gewees vir 'n lekker boerierol? Ons ry vanoggend op Heidelberg weg uit en net buite Alberton verby Lindsay Saker VW aan die linkerkant van die pad is daar 'n ou wat boerierolle verkoop, sy naam is Richard. Dit was nou die lekkerste sappigste wors wat ek in 'n lang tyd geproe het. Doen julle self die guns, hou stil en vang 'n proe. Van nou af stop ons elke keer daar!
As julle enigsins belangstel in Boeremusiek en in Gauteng woonagtig is, dan is hierdie net die ding vir jou! Hou die 10de Desember oop en kyk na ondertoe wat dan gaan gebeur!! Sien julle by die Monument!
Elsabé en haar Danville Hulpgroep het 'n reusetaak wat voorlê, hulle moet honderde Kerskospakke regkry om voor Kersfees uit te deel, gaan kyk verder ondertoe of julle haar dalk op een of ander manier kan help.
Dis nou al amper te laat om 'n Kersgeskenk aan geliefdes of vriende oorsee te pos. Hier is egter 'n uitweg vir julle. Stuur 'n eBoek met om en by 2000 Boererate (in Afrikaans) per epos! Koop een boek en stuur dit per ePos aan al jou vriende en familie. Dis 'n unieke geskenk en hulle sal dit geniet om al die outydse rate te lees (en dalk nog uit te toets ook). En dink net, jy betaal geen posgeld nie! Om te bestel, klik net hier.
En wat van 'n eBoek met Tradisionele Suid Afrikaanse resepte (in Engels) vir oorsese familie en vriende? Bestel weereens net een boek en stuur dit aan al jou kenisse per epos! Dink aan die posgeld wat jy gaan bespaar!
Ek het nog ander interessante eBoeke ook, sommige gratis, ander nie, gaan kyk gerus
Hier is nog een van Minette se artikels. Minette is verbonde aan die Republikein, die enigste Afrikaanse dagblad in Namibië. Minette ontvang graag kommentaar per epos. Sy wag angstig om van julle te hoor!
Om te 'too' of nie te 'tattoo'
DIE woord 'tattoo' is afgelei van die Tahitiese woord 'tattau' wat 'om te merk' beteken en was die eerste keer aangehaal in die joernale van die ontdekker, James Cook, tydens 'n ekspedisie wat hy in 1769 na die Suidsee gelei het.
Aangesien tatoeërings in Europese en Amerikaanse samelewings as eksoties beskou is, het getatoeëerde Indiane en Polenesiërs in die 18e en 19e eeue skares na sirkusse en kermisse gelok.
Tog is daar wetenskaplikes wat glo dat die merke op die vel van die "Ysman", 'n gemummifiseerde lyk wat uit 3300 v.C. dateer, tatoeëerings is, wat dit die oudste bewys van dié kunsvorm maak.
Tatoeërings wat op Egiptiese en Nubiese mummies gekry is, dateer van voor 2000 v.C. en klassieke skrywers maak melding van die praktyk met verwysing na die Grieke, die antieke Germane, die Galliërs en die antieke Britte.
Tatoeëring het verskillende betekenisse in verskillende kulture.
In die vroegste tye was versiering die algemeenste rede vir dié gebruik en is dit vandag nog die hoofrede waarom mense hulself laat tatoeëer, maar in sekere kulture het die merke gedien as indentifikasie van die draer se rang of status binne 'n groep, soos die antieke Romeine wat slawe en kriminele op die wyse gemerk het.
Tahitiese tatoeërings dui op deurgangsrituele wat die geskiedenis van die draer vertel, byvoorbeeld wanneer 'n seun volwassenheid bereik of wanneer 'n man getrou het, is spesifieke tekens vir elke geleentheid aangebring.
Matrose het tatoeërings tydens hulle reise na eksotiese verafgeleë lande versamel om as aandenkings te dien, byvoorbeeld 'n draak wat wys dat die matroos in China diens gedoen het, en gevolglik het tatoeëerwinkels in hawestede wêreldwyd begin verskyn.
Die vroegste tatoeëermetodes het gewissel van skrape in die vel waarin kleurstof soos roet gesmeer is tot prikmerke wat met skerp voorwerpe van been of hout gemaak is.
In hedendaagse tye word tatoeëermerke geskep deur ink onder die vel in te spuit met 'n naald wat aan 'n handbewerkte implement gekoppel is. Dié implement laat die naald teen honderde vibrasies per minuut op en af beweeg wat die vel ongeveer 1 mm diep penetreer.
Die ink wat agterbly, vermeng met die stabiele selle van die dermis en is, met minimale verdowing, vir die res van die draer se lewe sigbaar.
Die pynfaktor wat saam met tatoeëering gaan, moet in ag geneem word wanneer 'n persoon dié kunswerk wil laat aanbring.
Sommige mense beskryf die gevoel as kielierig, of om geknyp te word, terwyl ander sê dit voel soos honderde bysteke of soos 'n boor wat deur jou vel gaan.
Indien die voornemende getatoeëerde probleme met inspuitings tydens doktersbesoeke ondervind of ten aanskoue van bloed ongemaklik begin voel, is dit beter om eerder tydelike of henna tatoeërings te probeer. Dié tendens is veral in Hollywood gewild waar sterre, soos Madonna, hoog in die mode bly sonder om deur die pyn en uitgawes van permanente tattoeëring te gaan.
Die area waar jy jou tatoo laat aanbring, sowel as die grootte daarvan, speel ook 'n groot rol ten opsigte van die pynfaktor.
Die laerug en die enkels is gewilde areas, maar dit is minder pynlik om 'n tatoeëring op jou bors of bo-arm aan te bring, omdat daar meer weefsel tussen die vel en die been is.
Maak seker dat jy in alle opsigte gemaklik voel by die tatoeëerkunstenaar waar jy die groot (en permanente!) stap neem. Kyk of die studio skoon is en na 'n professionele be­dryf lyk en sorg dat alle naalde voor jou oopgemaak word.
Moenie bang wees om vrae te vra nie en maak seker dat jy die versorging van jou nuwe tatoeëring noukeurig nakom. Die tatoeëerkunstenaar is veronderstel om jou hieroor in te lig, maar indien jy enige twyfel het, bel gerus jou huisdokter.
En laastens, onthou dis 'n permanente kunswerk en wat op 18 hiper-cool is, gaan op 50 dalk so 'n effe verkeerd lyk!
Die Amerikaners is seker die konings van bemarking van klein-en tuisbesighede. Ek het 'n eBoek raakgeloop met 12 "gatskop" idees, as julle belangstel stuur net vir my ePos en ek stuur dit per ePos. Die boek is in Engels en is 503 kb groot en in Acrobat formaat en is gratis! 'n Geskenkie aan intekenare.
Die volgende kom van Johann van Staden, 'n Suid-Afrikaner in Duitsland, stuur gerus vir hom epos al is dit net om Hallo te sê, hy hoor graag van julle!
Hiermee nog 'n storietjie van my ervarings hier in Duitsland.
Groete van 'n goor, nat en koue Stuttgart. Het al Vrydag bietjie sneeu hier gekry, maar net so effentjies. Nou is dit net koud...
1 or 2 tsp. curry powder (hopeloos te min ; volgende keer is dit 3 of 4 lepels...)
Wat gaan jy hierdie Desember doen?
Wel, ek dink daar is so 'n paar dinge wat ek gaan doen:
§ Ek gaan my ernstigheid opsy skuif, en 'n slag meer gemaklik en vriendelik wees. Ek sal mos rede hê, daar is 'n vakansie-atmosfeer in die lug, die son en see en strand is hier om te geniet. Ja, kom ons wees 'n slag weer mens, ons lag 'n slag, gooi ons maskers en fronte af en geniet dit net om te lewe. Die lewe is kosbaar, en nog 'n Desember is tot ons lewe toegevoeg. Kom ons gryp dit en maak die beste daarvan.
§ Ek gaan nie te oordaad eet en drink nie. Nee, eerder oefening doen, en gesond lewe. Eerder lekker fiks terugkom om 2006 vas te vat en die beste van volgende jaar te maak. Hierdie uitspattigheid van alles oordoen, neem in elk geval die plesier uit die lewe. Geniet alles voluit, maar bewaar jouself en hou jou goed in stand. Bly fiks en gesond, sodat ons slaggereed is vir alles wat voorlê. Ek het reeds in my vorige nuusbrief vir jou gesê ek het 'n kriewelrigheid in my murgpype dat 2006 'n groot, 'n fantastiese jaar gaan wees.
§ Desember is ook 'n wonderlike tyd vir oorpeinsing en nabetragting van jou lewe. Miskien so 'n bietjie tyd afsonder net om te dink, en om my geestelike lewe reg te kry. Desember is 'n goeie tyd om myselwers weer agtermekaar en in orde te kry.
§ Dan gaan ek een swak punt van my identifiseer en dit volgende jaar die ban indoen. Ek dink eintlik ek weet al wat dit is – ek is so ongeorganiseerd. Gaan meer orde in my lewe kry. Wat is die een swak punt wat jy wil verander?
§ En ek gaan so 'n paar planne maak vir die nuwe jaar, kan tog nie 2006 ingaan en dinge laat gebeur sonder planne nie. Hoe lyk dit met jou – het jy 'n klompie idees?
§ Hierdie vakansietyd gaan ek fokus op positiewe lekker dinge en die negatiewe goed uitban uit my lewe. Negatiewe dinge, slegte goed wat mense sê, krap jou net om. Fokus op die positiewe, praat en kuier met positiewe mense, doen positiewe dinge. Dan gaan jy goed voel, reg voel.
Klik asseblief die skakel hierbo en gaan kyk na Soek Afrikaans, kom ons kyk of ons sommer 'n hele klomp besoekers soontoe kan stuur!
Koos stap eendag by sy dokter se spreekkamer in en kla dat hy dink dat hy dalk 'n lintwurm het.
Die dokter het hom deeglik ondersoek en ewe deeglik saamgestem.
Dokter: "Ek wil he jy moet more terugkom om jou behandeling te begin,en
ek wil he jy moet vir my 'n piesang en 'n koekie saambring."
Koos is effens verward, maar doen maar wat die dokter se . Die volgende
dag is hy terug met sy piesang en sy koekie.
Dokter: "Uitstekend, trek nou asseblief jou broek uit en buk vooroor.
Dit gaan niks seermaak nie."
Nou ja, wat kan hy doen? Hy trek sy broek af, buk vooroor en die dokter
druk die piesang in waar dit eintlik nie hoort nie. Hy wag 'n minuut -
presies 60 sekonde later volg die koekie die pad van die piesang.
Dokter: "Nou ja, dit was die eerste deel van jou behandeling. As jy wil he dit moet regtig werk, kom more terug met nog 'n piesang en nog 'n koekie."
Arme Koos is daar weg met trane van pyn en vernedering in sy oë, maar die volgende dag is hy terug; piesang, koekie en al. Presies dieselfde gebeur op dag twee, dag drie en dag vier . . . Eers die piesang, dan die koekie .
En so gaan dit vir 'n hele week lank aan. Dokter: "Veels geluk, more is jou heel laaste behandeling. Ek wil graag he jy moet 'n piesang en 'n hamer saambring."
Koos (bang verby; wil nie eens dink waarvoor die hamer is nie): "Nie 'n koekie nie?"
Dokter: "Nee, 'n hamer."
Die volgende dag is Koos terug - met sy piesang en sy hamer.
Dokter:"Nou ja, meneer Van der Merwe, jy ken nou al die roetine. Broek uit, buk af. Die dokter druk die piesang op, kyk op sy horlosie en tel die hamer op.
Een minuut gaan verby. Twee minute gaan verby. Drie minute. En uiteindelik na vier minute.... druk die wurm sy klein koppie by Koos se alie uit en skree:.............
"Waar's my f**en koekie!!!??"
Wat is Kersfees sonder 'n lekker Krismiskoek? Probeer gerus een van die resepte hieronder! Dit kom uit OU respteboeke.
100 g pekanneute (250 ml)
225 g dadels (grof gekap 375 ml)
75 g glansvrugte (grof gekap (125 ml)
120 g rooi en groen glanskersies (200 ml)
Plaas neute en vrugte in groot mengbak. Sif droë bestanddele daaroor.
Voeg suiker by en meng goed. Voeg eiers en brandewyn by en meng weer
good. Skep mengsel in 'n gevoerde eenbroodpan en bak in 'n voorverhitte
oond van 150 grade C ongeveer 2 uur 30 minute tot goudbruin en gaar.
FEESTELIKE LIGTE VRUGTEKOEK
100 g versuikerde suurlemoenskil
100 g gepelde amandels (gehalveer, 165 ml)
Voer 'n 230 mm ronde koekpan met vetpapier uit. Verhit oond tot 150
grade C. Klits strooisuiker, botter, vanieljegeursel, sout en rum tot
lig en romerig. Voeg eiers een vir een by en klits goed na elke
byvoeging. Indien mengsel skif, voeg 12,5 ml meelblom by. Sif meelblom
en bakpoeier en meng. Voeg sultanas, gemaalde amandels en gekapte skil
by. Vou meelblommengsel liggies in romerige mengsel in. Giet in
voorbereide koekpan, rangskik amandels bo op en bak in voorhitte oond
vir 4 uur 30 minute. Toets met 'n vleispen of koek gaar is. Laat koek
vir 15 minute in pan afkoel en keer dan uit.
gerasperde skil van 'n halwe suurlemoen of lemoen
Sif koekmeelblom, sout en speserye goed saam en plaas eenkant.
Plaas sultanas, rosyntjies, glanskersies, amandels, versuikerde en
gerasperde skil in mengbak en meng liggies. Plaas eenkant.
Klop botter tot romerig, voeg suiker by en klop tot lig en goed gemeng.
Voeg geklitste eiers bietjiesgewys by en klop goed na elke byvoeging.
Voeg gesifte koekmeelblommengsel geleidelik by en meng. Voeg
vrugtemengsel en brandewyn by en meng. Skep mengsel in voorbereide
koekpan en bak in voorverhitte oond van 160 grade C vir 2 uur. Verlaag
oondtemperatuur na 150 grade C en bak nog 1 1/4 uur. Haal uit oond,
giet brandewyn oor en laat effens atkoel in pan voor dit uitgekeer
Voeg brandewyn of sjerrie by en klits goed. Voeg gekapte vrugte, neute,
skil en gesifte meelblom by. Giet mengsel in gevoerde koekpan en bak in
'n voorverhitte oond van 160 grade C vir 45 minute. Verlaag hitte tot
150 grade C en bak 1 uur. Verlaag hitte verder tot 140 grade C en bak
nog 1 uur tot gaar. Laat in pan afkoel.
verhit tot kookpunt. Laat afkoel. Meng gis met 25 ml warm water en voeg suiker by. Laat staan vir 5 minute. Voeg by melkmengsel en roer sout by.
Voeg hierdie mengsel by brood-en-koekmeelblommengsel en klits goed.
Kap pruimedante, pere en vye. Plaas in 'n mengbak saam met rosyntjies,
korente en gemengde skil en giet tee oor. Bedek en laat oornag staan.
Voeg suiker, speserye, sout, rum en suurlemoensap by vrugte. Klits alle
bestanddele goed saam, bedek en laat staan vir nog 30 minute.
Voeg vrugtemengsel by suurseldeeg saam met gesifte meelblom en neute.
Meng alles goed saam en plaas in 'n gesmeerde koekpan (200 mm). Versier
met amandels, kersies en engelwortel. Bak in 'n voorverhitte oond van
Week pere en pruimedante in 900 ml water. Sit deksel op en kook tot
sag. Dreineer en hou vloeistof. Ontpit pruimedante en kap pere, vye en
okkerneute. Voeg rosyntjies, sultanas, gemengde skil, suiker, speserye,
Klits 300 ml van warm water en 50 g van broodmeel saam om meeldeeg te
vorm. Bedek en laat staan vir 1 uur 30 minute.
Voeg dan warm melk by en klits goed. Meng suurdeeg, 150 ml warm water
en suiker en laat staan vir 10 minute. Voeg by meeldeeg. Voeg sout,
botter en olie by. Meng res van broodmeel by. Bedek en laat staan tot
Sit koekmeelblom in 'n groot bak en maak 'n holte in middel. Klits 40 g
suurdeeg met 400 ml koue vrugtevloeistof en suiker en giet dit in
meelholte. Strooi 'n bietjie meelblom oor en laat staan tot skuimerig.
Voeg vrugte-enneutemengsel by en klits tot 'n deeg gevorm word. Laat
staan vir 15 minute. Verdeel vrugtedeeg in vier ovaal brode. Verdeel
brooddeeg in vier en rol elke deel uit tot 'n groot ovaal gevorm is.
Plaas vrugtebrood op uitgerolde deeg. Bestryk vrugtebrood met water en
draai in brooddeeg toe. Plaas op 'n gesmeerde bakplaat en verf met
water. Laat staan vir 15 minute. Bak in voorverhitte oond van 190 grade
C vir 1 uur en 20 minute.
. Hierdie gereg is nie geskik om lank te hou nie. Eet dit binne 'n week
nadat dit gebak is
Voeg suiker by en klits goed. Voeg eiers en sjerrie by en meng goed.
Skep mengsel in 'n gevoerde eenbroodpan. Bak in 'n voorverhitte oond
van 150 grade C vir 2 uur 30 minute tot gaar. Laat koek in pan afkoel
en keer dan uit.
Die jaar lê op sy rug en dit voel of daar nie genoeg Boeremusiek was die jaar nie. Maar nou ja, as mens nugter oor die saak dink dan besef jy daar was BAIE Boeremusiek deur die jaar en nog is dit einde niet!! Daar is nog twee belangrike byeenkomste voor die einde van die jaar: Die eerste byeenkoms is op 10 Desember 2005 by die Voortrekkermonument se piekniek terrein en begin om 9-uur die oggend.. Dit sal soos gewoonlik 'n bring en braai byeenkoms wees en vure, pap en sous sal verskaf word. Toegang is R20 per persoon maar musikante wat met my vooraf reël sal gratis toegang kry. Daar word veral vir Boeremusiekgilde lede gevra om die dag te ondersteun aangesien ons graag die Pretoria tak van die Boeremusiekgilde wil re-aktiveer deur middel van 'n nuwe bestuur. Pretoria is die mekka van Boeremusiek en daarom moet Pretoria die voortou neem in Boeremusiek aktiewiteite. Daaro vra ons baie mooi dat u Voortrekkermonument toe sal kom en kom help om Boeremusiek sy regmatige plek in Pretoria te laat kry! Boeremusiekgilde lede sal eersdaags kennis van Noordstreek kry vir bogenoemde byeenkoms. Let wel, dis nie 'n kompetisie wat gehou word nie maar net 'n lekker speel en ALLE Boeremusikante is welkom om te kom speel.
Die tweedee byeenkoms is op 31Desember 2005. Dis reg!, so op die ou jaar en dan gaan ons deur na die nuwe jaar met al die boeresport en boeremusiek wat daarmee saam gaan. Ons orkes vir die aand is Neels Ackerman en sy manne wat vir ons die musiek sal maak vir die oujaarsdans! Dit begin ook 9-uur die oggend en toegang sal R50 per persoon wees wat die dans insluit asook potjiekos laat middag voor die dans. Deur die dag sal daar ook vure, pap en sous beskikbaar wees. Deur die dag kan enige Musikant speel maar die aand is dit Neels Ackerman se orkes en slegs gaskunstenaars sal genooi word om te speel.
Vriende, hierdie is 'n daadwerklike poging om Boeremusiek in Pretoria hoogty te laat vier. Kom ons vat hande en maak 'n sukses daarvan. So sal Boeremusiek wen by die Monument wat opgerig is vir die mense wat boeremusiek oorspronklik gemaak het!!
Vir die van u wat weens omstandighede nie een of albei byeenkomste kan bywoon nie, word u 'n geseende Kersfees en voorspoedige nuwejaar van my en Wia toegewens.
Baie belangrik is die reëlings met die tafels en die stoele. 'n Tafel met 8 stoele kan vir die dag gehuur word vir R50. Dit moet net voor 9 Desember gereël word. Skakel my as u tafels en stoele benodig of bring u eie.
Kalie de Jager.
Met die Kersfeesfunksies so te sê agter die rug is dit nou volstoom met die
Om vir 'n gesin van gemiddeld 5 persone die basiese kos te voorsien oor die
3 dae gaan ons ± R200-00 per gesin kos. Teen 250 gesinne het ons dus R50 000-00 nodig hiervoor. Ons het dus nou dringend fondse nodig om die kruideniersware aan te koop. Die kospakke bevat die basiese kos met 'n bietjie ekstra vir die kersfeesete. Sou mens dit op deel teen 3 maaltye per dag x 5 persone werk dit ongeveer op R4-50 per persoon per maaltyd!
Indien u graag kruideniersware wil gaan aankoop sal dit ook baie welkom
wees. Kontak my dan asb by elecnet@mweb.co.za sodat ons nie dupliseer nie.
Tel 991 3914 of Cel: 082 8282 551 skakel net asb voordat u ry.
Ek glo dat al ons ondersteuners hulle harte gaan oopmaak en hierdie
minderbevoorregte mense in ons gemeenskap (hoofsaaklik pensioenarisse en kinders) gaan help om kos op die tafel te hê oor Kersfees.
R4-50 per persoon per ete is waarlik so min! HELP ASB !!
FNB * Brooklyn
Enige bydrae gaan help om 'n verskil te maak!
Verw: (Kos - of - Kersfees of dit waarvoor die donasie is asb)
Hare te laat groei. - neem 1 eetlepel paraffien, 1 eetlepel brandewyn en 1 eetlepel kasterolie. Skud alles goed deurmekaar. Vryf eenmaal per week die kopvel goed daarmee in die aand.